stanford-oval/wikipedia huggingface dataset:
זקן
הזקן בתרבויות שונות > בדתות > נצרות

בימי הביניים התרחש פילוג הכנסייה הנוצרית, בין הנצרות הקתולית במערב לנצרות האורתודוקסית במזרח. לאחר הפיצול, הכמרים הקתולים נהגו לגלח את זקנם כדי להבדיל עצמם מהאורתודוקסים מחד, ומהמוסלמים והיהודים מאידך. אך לאחר הפיצול, הנצרות האורתודוקסית מאמינה בגידול הזקן, כחלק מן מהפולחן הדתי. ומאמינה בגידולו[דרוש מקור].
הזקן בתרבויות שונות > בדתות > אסלאם

ההיתר לגידול זקן (Lihyah בערבית) טיפולו ועיצובו נקבע כחובה על פי הסונה האיסלאמית בקונצנזוס 63.
הזקן בתרבויות שונות > בדתות > סיקיזם

גורו גובינד סינג, הגורו סיקי העשירי, ציווה על הסיקים לשמור על שיערם לא גזור, כי זיהה אותו בתור קישוט הכרחי של הגוף על ידי הבורא כמו גם סעיף חובה של האמונה. סיקים מחשיבים את הזקן כחלק מאצילותם וכבוד הגבריות שלהם. הסיקים גם נמנעים מחיתוך שיער זקנם מתוך כבוד לצורה בה ברא אותם האל. קש (Kesh), שיער לא גזור, הוא אחד מחמשת ה-K, חמישה מאמרי חובה של אמונה עבור סיקי שהוטבל. כמו גם, איש סיקי מזוהה בקלות על ידי הטורבן שלו ושערו וזקנו הארוכים.
הזקן בתרבויות שונות > בדתות > ראסטפארי

הראסטפארים מגדלים זקן בהתאם לפקודות שניתנו בתנ"ך, כגון ויקרא, פרק כ"א, פסוק ה', אשר קורא "לֹא-יקרחו קָרְחָה בְּרֹאשָׁם, וּפְאַת זְקָנָם לֹא יְגַלֵּחוּ; וּבִבְשָׂרָם--לֹא יִשְׂרְטוּ, שָׂרָטֶת". הזקן הוא סמל של הברית בין האלוהים (ג'ה) ואנשיו.
זקנים בעולם החי

המונח "זקן" משמש גם לתיאור אוסף של נוצות נוקשות, דמויות שיער במרכז השד של תרנגולי הודו.
תיישים רבים הם בעלי זקן. התיש לפעמים משתין על זקנו כהתנהגות סימון במהלך הייחום.
כמה חיות מכונות "מזוקנות" כחלק משמם המשותף. לפעמים ה"זקן" מתכוון לתיאור של שיער בולט על הסנטר או הפנים אבל עבור חיות אחרות "זקן" עשוי להתייחס דפוס על פרוותם/נוצותיהם המזכיר זקן.
בירדד קולי
חרדון מזוקן
חזיר מזוקן
שפמתן
כלב ים מזוקן
גלריית תמונות

עבדקן - אדם בעל זקן עב וארוך ("דקן" בארמית פירושו זקן). דיוקן עצמי של הצלם ג'וזיה ג'ונסון הוז.
גבר מוסלמי מזוקן
גברים יהודים מזוקנים
ג'וני דפ עם זקן "ואן דייק" - זקן תיש עם שפם קצר.
זקן לא מגולח
עיצוב זקן על ידי ספר בקאשגאר, סין
ראו גם

זקנים, תספורות ותסרוקות בחוק ומשפט
שמן לזקן
שפם
גילוח
הקפת הראש והשחתת הזקן
לקריאה נוספת

הרב איתמר מחפוד, קדושת ישראל, 2005 - על גידול זקן ביהדות
אלימלך הורוביץ, ‏על משמעויות הזָקָן בקהילות ישראל במזרח ובאירופה בימי-הביניים ובראשית העת החדשה, פעמים 59, אביב תשנ"ד
הערות שוליים

1 2 3  ד"ר יונת אשחר, מתי התחלנו להתגלח?, במדור "מדע במבט-על" באתר של מכון דוידסון לחינוך מדעי, 7 במאי 2020
| --- | --- |
בקרת זהויות :  NLI: 987007282412905171  BNE: XX529682  BnF: cb119379506 (data)  LCCN: sh85012673  NKC: ph752783  TA98: A16.0.00.018
ג'ון קייל

| --- | --- |

 לידה:  9 במרץ 1942 (בן 83) גרנרט, הממלכה המאוחדת 
 שם לידה:  John Davies Cale 
 מוקד פעילות:  גרנאט, אמנפורד, קרמרת'נשייר, ויילס
 תקופת הפעילות:  מ-1965
 מקום לימודים:  גולדסמית'ס, אוניברסיטת לונדון, בית הספר אמאנפורד 
 זרם:  פלוקסוס 
 סוגה:  רוק אקספרימנטלי פוסט פאנק ארט רוק
 סוג קול:  בריטון 
 שפה מועדפת:  אנגלית, ולשית 
 כלי נגינה:  ויולה, גלוקנשפיל, קבסה, משולש, קסילופון, מרימבה, צ'מבלו, פסנתר חשמלי, פעמוני מזחלת, מלוטרון, דוגם צלילים, קלאבינט, סרינדה, גיטרת בריטון, מקלדת אלקטרונית, כלי הקשה, עוגב כנסייה, גיטרה, עוגב, גיטרה בס, פסנתר, כלי מקלדת, מכונת תופים, סינתיסייזר, גיטרה חשמלית, הרמוניום, ויולה אלקטרונית, אורגן האמונד, גיטרה אקוסטית, צ'לסטה 
 חברת תקליטים:  קולומביה רקורדס, וורב רקורדס, ריפרייס, איילנד, IRS, זה, בגרס בנקט, אופל/האחים וורנר,, ROIR, Crepuscule האניבל, ריינו, EMI
 בן או בת זוג:  בטסי ג'ונסון (אפריל 1968–1971) סינתיה ולס (1971–1975) ריסה קייל (14 באוקטובר 1981–1997)  קלאודיה גולד (1997–ערך בלתי־ידוע) ג'יין פרידמן (העשור של 1970–העשור של 1980) 
 צאצאים:  עדן קייל 
 מספר צאצאים:  1 
 פרסים והוקרה:  קצין במסדר האימפריה הבריטית (19 בנובמבר 2010)  Człowiek ze Złotym Uchem (25 באוקטובר 2014)  תואר אקדמי לשם כבוד (17 בספטמבר 1997)  תואר אקדמי לשם כבוד (26 במאי 2000)  היכל התהילה של הרוק אנד רול (16 בינואר 1996) 
 john-cale.com
 פרופיל ב-IMDb
 חתימה:  
 
ג'ון דייוויס קייל (אנגלית: John Cale‏; נולד ב-9 במרץ 1942) הוא מוזיקאי, זמר-יוצר ומפיק מוזיקלי ולשי. הוא ידוע כאמן מגוון, בעיקר בתחום הרוק, וכמייסדה של להקת הוולווט אנדרגראונד.
ביוגרפיה > תחילת דרכו

קייל נולד בכפר גרנאט שבמחוז קרמרת'נשייר שבוויילס. לאחר שהתגלה כישרונו בנגינת ויולה ופסנתר נשלח ללימודי מוזיקה בלונדון. 
בהמלצתו של המלחין היהודי-אמריקאי אהרן קופלנד קיבל מלגת לימודים מהמלחין היהודי-אמריקאי לאונרד ברנשטיין, ועבר לארצות הברית להמשך לימודיו במסצ'וסטס, ב-Eastman Conservatory in Tanglewood. 
קייל נפגש באקדמיה עם מוזיקאים רבי השפעה, ובין השאר השתתף בצוותא עם ג'ון קייג' במרתון נגינת פסנתר בן 18 שעות שהיווה את הביצוע המלא הראשון של היצירה "Vexations" של אריק סאטי. כמו כן הוא ניגן בלהקת המוזיקה האקספרימנטלית של המלחין לה מונטה יאנג, שהשפיעה מאוד על יצירתו בלהקתו הבאה, הוולווט אנדרגראונד, בה פעל בשנים 1968-1966.
ביוגרפיה > הוולווט אנדרגראונד

קייל ניגן בשני אלבומיה הראשונים של הלהקה (ויולה, גיטרה בס, פסנתר ואורגן), השתתף בכתיבת שירים אחדים ושר בחלקם כסולן ראשי. לתרומתו הגדולה ביותר נחשבת נגינת הוויולה הפרועה שלו שתרמה רבות לאווירה הניסיונית הכללית שבאלבומים הראשונים. בין קייל וריד התפתחו מחלוקות בנוגע לכיוונה של הלהקה, שהובילו לבסוף לעזיבתו. ישנם מבקרים הטוענים שקייל היה חבר הלהקה שהשפיע יותר מכל על צלילה של הוולווט אנדרגראונד בתחילת דרכה, כאשר הם מצביעים על האלבום הרגוע שהוציאה הלהקה לאחר עזיבתו, "The Velvet Underground", ומאידך על האלבום הקודם "White Light/White Heat" שהתאפיין בנויז רוק ניסיוני. שלושה אלבומים המתעדים את יצירתו הניסיונית המוקדמת של קייל, באחד מהם מלווה אותו גיטריסט הוולווט סטרלינג מוריסון, יצאו לאור ב-2001.
ביוגרפיה > הפקות מוזיקליות

קייל הפיק מספר אלבומים לחברתו ללהקה ניקו ואת אלבום הבכורה של הסטוג'ס ואלבום הבכורה של המודרן לאברז. הוא הפיק אלבומי פוסט פאנק חשובים נוספים, ביניהם "סוסים", אלבום הבכורה של פטי סמית', "שאם 69", "סוזי והבאנשיז" ו"הפי מאנדייז".
ביוגרפיה > כאמן עצמאי

לאחר שעזב את וולווט אנדרגראונד הקליט ג'ון קייל ב-1969 את Church of Anthrax, אלבום משותף עם המלחין האמריקאי טרי ריילי (האלבום יצא רק ב-1971).
ביוגרפיה > שנות ה-70

קייל פתח בקריירת סולו ב-1970 עם תקליט בכורה מצוין "Vintage Violence".
ב-1972 יצא אלבומו השני The Academy in Peril, שהיה אינסטרומנטלי ברובה וכלל מוסיקה קלאסית מודרנית.
ב-1973 יצא אלבומו השלישי Paris 1919 שהוקלט עם נגני להקת ליטל פיט האמריקאית, לואל ג'ורג' וריצ'י היוורד ועם נגני כלי קשת ומיתר The UCLA Symphony Orchestra "פריז 1919" זכה לתשבחות רבות.
ב-1974 הוציא אלבום רביעי בשם "פחד" (FEAR) וב-1975 הקליט והוציא שני אלבומי סולו. החמישי Slow Dazzle והשישי Helen of Troy.
אלבום האולפן הבא שלו יצא רק בשנות ה-80.
ביוגרפיה > שנות ה-80

חמישה אלבומי סולו הוציא קייל בשנות ה-80, ביניהם Artificial Intelligence האלקטרוני והמסונתז מ-1985 ו-Words for the Dying מ-1989, שכלל שירי מחאה נגד מלחמת פוקלנד ויצירות של המשורר הדגול דילן תומס, קטעים תזמורתיים וקטעי סולו לפסנתר.
ביוגרפיה > שנות ה-90

אלבומו המשותף משנת 1990 עם לו ריד, שהוקדש לזכרו של אנדי וורהול, "שירים לדרלה", הוביל מעט אחר כך לאיחודה של הוולווט אנדרגראונד ב-1993, אך איחוד זה לא נמשך זמן רב. קייל כתב מוזיקה לסרטים ויצירות לפסנתר סולו והוא ממשיך להוציא אלבומים. כיום יצירותיו מושפעות ממוזיקה אלקטרונית ורוק אלטרנטיבי.
דיסקוגרפיה

| 0 | 1 | 2 |
| --- | --- | --- |
|  עם הוולווט אנדרגראונד לדיסקוגרפיה של הוולווט אנדרגראונד ראו הוולווט אנדרגראונד אלבומי סולו בשנות ה-70 Vintage Violence 1970  The Academy in Peril 1972  Paris 1919 1973  Fear 1974  Slow Dazzle 1975  Helen of Troy 1975  Guts 1977 (אוסף)  Sabotage/Live 1979 אלבומי סולו בשנות ה-80 Honi Soit 1981  Music For A New Society 1982  Caribbean Sunset 1983  John Cale Comes Alive 1984  Artificial Intelligence 1985  Words for the Dying 1989 אלבומי שנות ה-90 Even Cowgirls Get The Blues 1991 (בהופעה)  Paris S'eveille, Suivi d'Autres Compositions 1991  Fragments of a Rainy Season 1992 (בהופעה)  Solo Pieces pour La Naissance de L'Amour 1993 |  N'Oublie Pas Que Tu Vas Mourir 1994  Seducing Down The Door 1994 (אוסף)  Antartida 1995  Walking on Locusts 1996  Eat/Kiss: Music for the Films of Andy Warhol 1997  Somewhere In The City 1998  The Unknown 1999  Le Vent De La Nuit 1999  Close Watch: An Introduction to John Cale 1999 (אוסף) אלבומי המאה ה-21 Tracks 2003 (מיני אלבום)  HoboSapiens 2003  Process 2005  blackAcetate 2005  Circus Live 2007 (בהופעה)  2010 John Cale & Band Live (בהופעה)  2012 Shifty Adventures in Nookie Wood  M:FANS 2016  Mercy 2023  POPtical Illusion 2024 שיתופי פעולה Church of Anthrax 1971 (עם טרי ריילי)  June 1, 1974 1974 (עם קווין איירס, בריאן אינו וניקו)  Songs for Drella 1990 (עם לו ריד)  Wrong Way Up 1990 (עם בריאן אינו)  Last Day on Earth 1994 (עם בוב נויווירת')  I Wanna Be Around 2001 (עם להקת ה-"Small World Big Band" של ג'ולס הולנד)  Le Bataclan '72 2004 (עם לו ריד וניקו) |  קייל בהופעה בצעירותו, 1977 קייל בהופעה בתל אביב, 2011 |
הערות שוליים

↑  שחר בן ברק, שירים לאנדי, מעריב, 18 במאי 1990
↑   בן שלו, ג'ון קייל מעורר התפעלות גם בגיל 80, באתר הארץ, 1 בפברואר 2023
↑   בן שלו, ג'ון קייל נסחף כהרפתקן לערוצים המוזיקליים של ההווה בלי לאבד את עצמו, באתר הארץ, 3 ביולי 2024
| הוולווט אנדרגראונד |
| --- | --- | --- |
| ויליאם אלכסנדר • ג'ון קייל • אגנוס מק'ליז • סטרלינג מוריסון • וולטר פאוארס • לו ריד • מורין טאקר • דאג יול | ויליאם אלכסנדר • ג'ון קייל • אגנוס מק'ליז • סטרלינג מוריסון • וולטר פאוארס • לו ריד • מורין טאקר • דאג יול |  |
| אלבומים | ‏The Velvet Underground and Nico‏ (1967) • ‏White Light/White Heat‏ (1968) ‏ • ‏ The Velvet Underground‏ (1969) ‏ • ‏Loaded‏ (1970) ‏ • ‏ Live at Max's Kansas City‏ (1972)‏ • Squeeze‏ (1973)‏ • ‏Live MCMXCIII‏ (1993)‏ • |  |
| הוצאות מאוחרות | ‏The Velvet Underground Live‏ (1974)‏ • ‏VU‏ (1985)‏ • Another View ‏(1986)‏ • ‏Peel Slowly and See ‏ (1995) ‏ • ‏Final V.U. ‏ (2001) • ‏Bootleg Series, Vol. 1: The Quine Tapes ‏ (2001) • ‏The Very Best of the Velvet Underground ‏ (2003) |  |
אנדי וורהול • ניקו • סאדו-מזוכיזם
| --- | --- |
בקרת זהויות :  NLI: 987007320625305171  PLWABN: 9810637600605606  BIBSYS: 5001479  BNE: XX872543  BnF: cb138920787 (data)  GND: 120542560  ICCU: VEAV042923  ISNI: 0000 0003 8291 0405  LCCN: no90014768  MusicBrainz: 72c090b6-a68e-4cb9-b330-85278681a714  NKC: xx0023030  NTA: 081598696  SNAC: w6m62g1g  SUDOC: 05859017X  ULAN: 500472919  VIAF: 105264486   WorldCat (עם VIAF): 105264486
יחסי כורדיסטן הסורית – רוסיה

| יחסי כורדיסטן הסורית – רוסיה |
| --- | --- |
כורדיסטן הסורית: רוסיה


כורדיסטן הסורית: רוסיה
משטר
דמוקרטיה ישירה למחצה סוציאליסטית ליברלית פדרציונלית: רפובליקה פדרלית נשיאותית
שגרירים
Abd Salam Muhammad Ali: 
יחסי כורדיסטן הסורית–רוסיה הם היחסים הדו-צדדיים בין כורדיסטן הסורית (נקראת גם רוז'אבה) לבין הפדרציה הרוסית. מאז פברואר 2016 לכורדיסטן הסורית משרד נציגותי במוסקבה, בירת רוסיה. למדינות יחסים מעט עוינים, בעיקר בשל תמיכת רוסיה בסוריה במלחמת האזרחים הסורית.
היסטוריה

כבר מאז המלחמה הקרה, רוסיה תמיד העניקה תמיכה אדירה לכורדים הסורים, בגלל השתתפותה של הפדרציה הרוסית בשיחות ז'נבה, שניסו לעשות שלום בין הממשלה הסורית ובין רוז'אבה במלחמת האזרחים הסורית. בשנת 2017, נראו נציגי המפלגה הדמוקרטית המאוחדת בסוריה (PYD) ביחד עם חיילים מצבא רוסיה בבסיסים רוסיים בדיר א-זור.
רוסיה פועלת עבור שלום בין סוריה והכורדים, מה שמשפיע לרעה על יחסי טורקיה–רוסיה. במרץ 2016, רוסיה שלחה חיילים לכפר Kafr Janneh כדי לשמור על הפסקת האש עם המדינה האסלאמית באזור. ביולי, הממשלה הרוסית תמכה במבצע כורדי-סורי משותף כנגד דאעש.
נציגויות

לכורדיסטן הסורית משרד נציגותי במוסקבה, בירת רוסיה.
לרוסיה אין כל ייצוג בכורדיסטן הסורית.
ראו גם

יחסי סוריה–רוסיה
יחסי החוץ של רוסיה
גדי קינדה

גדי קינדה (נולד ב-23 במרץ 1994) הוא כדורגלן ישראלי המשחק בעמדת הקשר ההתקפי במכבי חיפה מליגת העל הישראלית ובנבחרת ישראל.
קריירת מועדונים

קינדה נולד באדיס אבבה שבאתיופיה. כשהיה בן שלוש, עלה לישראל עם משפחתו לאשדוד.
החל לשחק כדורגל במחלקת הנוער של מ.ס. אשדוד, וב-30 ביולי 2011 ערך את הופעת הבכורה שלו בקבוצה הבוגרת כשהוא בן 17 וחצי, בתיקו 2–2 נגד בית"ר ירושלים במסגרת גביע הטוטו. ב-29 באוגוסט 2011 ערך את הופעת הבכורה שלו בליגת העל, בהפסד 0–4 למכבי תל אביב. את עונת הבכורה שלו בקבוצה הבוגרת סיים עם 28 הופעות בליגה ושלוש הופעות בגביע המדינה, ובאותה עונה גם זכה עם קבוצת הנוער בגביע המדינה לנוער, לאחר שבמשחק הגמר הבקיע את הפנדל האחרון בתום דו-קרב בעיטות הכרעה נגד מכבי חיפה. בעונת 2012/2013 שיחק בעיקר בקבוצת הנוער, במדיה הבקיע שמונה שערים, ובקבוצה הבוגרת רשם חמש הופעות. בעונת 2013/2014 הפך לשחקן הרכב קבוע בקבוצה הבוגרת, וב-1 בספטמבר 2013 הבקיע את שער הבכורה שלו בקריירה, בניצחון 3–2 נגד מכבי חיפה. ב-23 בנובמבר 2013 קיבל כרטיס אדום ראשון בקריירה, בהפסד 0–3 נגד הפועל רעננה. בתום עונת 2014/2015 ירד עם הקבוצה לליגה הלאומית, לאחר שסיימה במקום האחרון בטבלה. בעונת 2015/2016 כבש שני שערים בליגה הלאומית, וסייע למועדון להעפיל בחזרה לליגת העל. בעונת 2016/2017 כבש שער אחד ב-16 הופעות בליגת העל. בתחילת עונת 2017/2018 הפך קינדה לשחקן מפתח בקבוצה וכבש ארבעה שערי ליגה, אך בפברואר 2018 נפצע וסיים את העונה. את עונת 2018/2019 החל במ.ס. אשדוד, שותף ב-11 משחקים וכבש שני שערים.
ב-5 בפברואר 2019, חתם קינדה בבית"ר ירושלים מליגת העל, ל-4.5 שנים תמורת כמיליון יורו שקיבלה מ.ס. אשדוד. ב-13 בפברואר 2019 ערך את הופעת הבכורה במועדון בהפסד 1–3 להפועל באר שבע. ב-23 בפברואר הבקיע את שערו הראשון בקבוצה, בניצחון 2–0 על הפועל רעננה.
ב-23 בינואר 2020 חתם לארבע שנים בקבוצת ספורטינג קנזס סיטי מליגת ה-MLS הצפון-אמריקאית. ב-1 במרץ 2020 ערך קינדה את הופעת הבכורה שלו במדי קבוצתו האמריקאית, באותו המשחק הבקיע את שערו הראשון בקבוצה, בניצחון 3–1 נגד ונקובר וייטקאפס הקנדית.
ב-4 בינואר 2024, חתם במכבי חיפה ל-3.5 שנים.
נבחרות ישראל

לזכותו של קינדה שני שערים בשמונה הופעות במדי נבחרת הנוער של ישראל, וב-8 בספטמבר 2013 ערך את הופעת הבכורה שלו במדי הנבחרת הצעירה של ישראל, בניצחון 2–7 נגד אזרבייג'ן. עד שנת 2016 ערך 16 הופעות במדי הנבחרת הצעירה, בהן כבש שער אחד.
באוגוסט 2019 זומן לראשונה לסגל נבחרת ישראל הבוגרת, לקראת משחקיה מול מקדוניה הצפונית וסלובניה במסגרת משחקי מוקדמות יורו 2020, על-ידי המאמן האוסטרי אנדי הרצוג. ב-5 ביוני 2021, ערך את הופעת הבכורה שלו בבוגרים של נבחרת ישראל, הבקיע גם את שער הבכורה שלו בדקה ה-91, בניצחון 1–3 במשחק ידידות בחוץ מול מונטנגרו, לאחר שנכנס כמחליף.
תארים

גביע הטוטו: 2019/2020
הערות שוליים

↑  יניב טוכמן, ברוך הבא: סיפורו של גדי קינדה, באתר nrg‏, 2 באוגוסט 2008
↑  לפני הגונג: גדי קינדה נמכר לבית"ר תמורת מיליון יורו, באתר ערוץ הספורט, 5 בפברואר 2019
↑  אופיר סער ויניב טוכמן‏, גדי קינדה חתם לארבע שנים בקנזס סיטי, באתר וואלה, 23 בינואר 2020
↑  שמעון אלבז, גדי קינדה חתם במכבי חיפה ל-3.5 שנים: "שמח לחזור לארץ", באתר ynet, 4 בינואר 2024
↑  מאור רחמני, ‏קינדה ושלמה קיבלו זימון בכורה לנבחרת ישראל, באתר ONE‏, 29 באוגוסט 2019
↑  מערכת ONE, מקום לאופטימיות: 1:3 לישראל על מונטנגרו, באתר ONE, ‏6 ביוני 2021
מגה-מוח

| --- | --- |

כרזת הסרט בישראל
 בימוי:  טום מקגראת'
 הופק בידי:  בן סטילר
 תסריט:  אלן ג'יי סקולקראפט וברנט סימונס
 עריכה:  מייקל אנדרוז 
 שחקנים ראשיים:  ויל פרל טינה פיי בראד פיט ג'ונה היל
 מדבבים:  ויל פרל (מגה-מוח) בן סטילר (Bernard) דייוויד קרוס (Minion) בראד פיט (Metro Man) טינה פיי (Roxanne Ritchi) ג'ונה היל (Tighten) טום מקגראת ג'סטין ת'רו ג'יי קיי סימונס מייק מיטשל 
 מוזיקה:  הנס צימר לורן באלף
 מדינה:  ארצות הברית
 חברת הפקה:  אולפני ההנפשה של דרימוורקס
 חברה מפיצה:  סרטי פרמאונט
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 5 בנובמבר 2010 ישראל 2 בדצמבר 2010
 משך הקרנה:  96 דקות
 שפת הסרט:  אנגלית/עברית
 סוגה:  סרט מדע בדיוני, סרט לכל המשפחה, מלודרמה, קומדיה, סרט קומדיה, סרט פעולה, מדע בדיוני 
 מקום התרחשות:  Metro City 
 תקציב:  130 מיליון דולר
 הכנסות:  321,885,765 מיליון דולר
 הכנסות באתר מוג'ו:   mastermind
 סרט הבא:  Megamind: The Button of Doom 
 תרגום לעברית:  יחזקאל לזרוב, הילה זיתון, גיא רושיניאק
 אתר רשמי
 דף הסרט ב־IMDb
 
מגה-מוח (באנגלית: Megamind) הוא סרט הנפשה קומי בתלת-ממד על גיבורי על מאת אולפני דרימוורקס, שיצא לאקרנים בסוף 2010. דמויותיו הראשיות מדובבות על ידי ויל פרל, בראד פיט, טינה פיי וג'ונה היל. הסרט זכה להצלחה מסחרית נאה ולשבחי הביקורת.
ב-2024 יצא סרט המשך שני, "מגה- מח נגד סינדיקט האבדון", וסדרת המשך, "מגה-מוח שולט!", בשיתוף peacock kids.
תקציר העלילה

אחרי שנבל-העל מגה-מוח הורג את גיבור העל ואויבו המושבע מטרו-מן, מוצא עצמו מגה-מוח משועמם ומתגעגע ליריבו המנוח מאחר שלא נשארו לו אויבים להילחם בהם. על כן, יוצר מגה-מוח יריב חדש בדמותו של מטרו-מן. גיבור זה, שנקרא טיטאן, מתגלה כנבל גדול אף יותר ממגה-מוח. מגה-מוח מוצא את עצמו לראשונה בתפקיד הגיבור כשהוא יוצא נגד נבל-העל שהוא עצמו יצר.
דיבוב הדמויות

| דמות | מדבב/ת בגרסה המקורית | מדבב/ת בגרסה העברית |
| --- | --- | --- |
| מגה מוח | ויל פרל | יחזקאל לזרוב |
| רוקסן ריצ'י | טינה פיי | הילה זיתון |
| האל / טיטאן | ג'ונה היל | גיא רושיניאק |
| מטרו-מן | בראד פיט | מורדי גרשון |
| משרתיון | דויד קרוס | עידו רוזנברג |
| סוהר | טום מקגארת' | יגאל שדה |
לוויינים של צה"ל

לוויינים של צה"ל הם לוויינים ישראליים המופעלים על ידי יחידה 9900 רבים מהם מדגמי "אופק". בנוסף מפעיל חיל האוויר משגרי לוויינים מסוג "שביט". מנהלת תוכנית החלל במפא"ת שבמשרד הביטחון אחראית לפיתוח ולייצור הלוויינים ומשגרי הלוויינים.
הלוויינים מאפשרים לקבל תצלום לוויין תוך דקות ספורות מכל מקום בעולם. כיום מפותחת יכולת ניטור עצמאי ללוויינים כך שהם יתריעו בעצמם על שינויים בשטח האויב.
לווייני ריגול מסדרת אופק

מקרא:      בשימוש ב-2025      יצא משימוש
| תמונה | שם | סוג | שנות שירות | משגר | מסלול | משקל | זמן הקפה |
| --- | --- | --- | --- | --- | --- | --- | --- |
|  | אופק 3 | לוויין תצפית אלקטרו-אופטי | 1995–2000 | שביט | מסלול לווייני נמוך | כ־300 ק"ג | כ־90 דקות |
|  | אופק 5 | לוויין תצפית אלקטרו-אופטי | 2002–2024 | שביט | מסלול לווייני נמוך | כ־300 ק"ג | כ־90 דקות |
|  | אופק 7 | לוויין תצפית אלקטרו-אופטי | 2007–היום | שביט 2 | מסלול לווייני נמוך | כ־300 ק"ג | 90 דקות |
|  | טכסאר (אופק 8) | לוויין חישה מכ"מי בטכנולוגיית SAR | 2008–2024 | PSLV | מסלול לווייני נמוך | 295 ק"ג | 94.5 דקות |
|  | אופק 9 | לוויין תצפית אלקטרו-אופטי | 2010–היום | שביט 2 | מסלול לווייני נמוך | כ־300 ק"ג | כ־90 דקות |
|  | אופק 10 | לוויין חישה מכ"מי בטכנולוגיית SAR | 2014–2024 | שביט 2 | מסלול לווייני נמוך | כ־330 ק"ג | 99.6 דקות |
|  | אופק 11 | לוויין תצפית אלקטרו-אופטי | 2016–2024 | שביט 2 | מסלול לווייני נמוך | כ־330 ק"ג | כ־90 דקות |
|  | אופק 16 | לוויין תצפית אלקטרו-אופטי | 2020–היום | שביט 2 | מסלול לווייני נמוך | כ־380 ק"ג | כ־90 דקות |
|  | אופק 13 | לוויין חישה מכ"מי | 2023–היום | שביט 2 | מסלול לווייני נמוך | כ־350 ק"ג | כ־90 דקות |
לוויינים נוספים

| תמונה | שם | סוג | שנות שירות | משגר | מסלול | משקל | זמן הקפה |
| --- | --- | --- | --- | --- | --- | --- | --- |
|  | AYRIS-1 | לוויין RF (סיגנט) | 2023–היום | פאלקון 9 | מסלול לווייני נמוך | לא ידוע | 95.06 דקות |
|  | AYRIS-2 | לוויין RF (סיגנט) | 2023–היום | פאלקון 9 | מסלול לווייני נמוך | לא ידוע | כ-95 דקות |
לוויינים עתידים

משרד הביטחון החל לתכנן את הלוויינים הזעירים אשר ישמשו את צה"ל בדור הבא של לווייני הריגול. בקרוב צפויה יחידה 9900 להתחיל להשתמש גם בעשרות לוויינים זעירים שיפעלו בשיתוף פעולה עם ארצות הברית ובעתיד ייתכן שיצטרפו לשימוש גם לוויינים שיוחכרו מחברות מערביות.
הערות שוליים

1 2   ינון שלום יתח, הלווייניסטים של 9900 שאוספים מידע מודיעיני מכריע - כל הדרך מהחלל, באתר צה"ל, 6 במאי 2021
1 2  תחום החלל והלוויינות, באתר משרד הביטחון
1 2  יואב זיתון, "לתת תמונה של כל נקודה בעולם בתוך דקות" | הצצה למרוץ החימוש של צה"ל בחלל, באתר ynet, 10 באוקטובר 2022
↑  יואב זיתון, ישראל שיגרה לחלל את הלוויין אופק 13 | תיעוד, באתר ynet, 29 במרץ 2023
1 2  ישראל שיגרה שני לוויניי ננו לניטור הספקטרום - וניסתה להסתיר זאת באמצעות רישום ליטאי, באתר Israel Defense, ‏2023-07-21
המבורגר

ערך זה עוסק בקציצה העשויה לרוב מבשר בקר. אם התכוונתם למשמעות אחרת, ראו .
| --- | --- |

המבורגר ולצידו צ'יפס
 
 מאכלים
 סוג:  כריך
 על שם:  סטייק המבורג
 מטבח:  המטבח האמריקאי
 מוצא:  גרמניה, ארצות הברית 
 אופן הגשה:  חם 
 מרכיבים עיקריים:  קציצה, לחמנייה, עגבנייה, חסה, בצל, מלפפונים חמוצים
 
המבורגר (באנגלית: Hamburger) הוא קציצה מטוגנת או צלויה העשויה לרוב מבשר בקר (או מתחליף בשר), ושמו של כריך העשוי מקציצה זו. כריך ההמבורגר מוגש בלחמנייה עגולה פרוסה לשניים, עם תוספות כגון ירקות, רטבים, גבינה ובייקון.
היסטוריה

ישנו ויכוח על זהות ממציאו של כריך ההמבורגר, ומספר רב של טבחים ובעלי מסעדות טוענים להמצאתו, בעיקר באמריקה ובגרמניה, אך רוב החוקרים מאמינים שמקורו באמצע המאה ה-19 בארצות הברית. שמו לקוח משם מאכל אחר, סטייק המבורג (Hamburg Steak) מאכל הדומה לסטייק טרטר אותו הביאו עימם מהגרים גרמניים לאמריקה. גרסאות צלויות של מאכל זה החלו להופיע בספרי בישול ובמסעדות אמריקאיות במאה ה-18 ואילך, לעיתים בין שתי פרוסות לחם. כיום ההמבורגר מוגש בדיינרים, במזללות מזון מהיר ובמסעדות בכל רחבי תבל. בארצות הברית הצריכה היא כ-5 מיליארד המבורגרים בשנה, הכוללים כ-540,000 טון של בשר, דבר שהופך את מכירת המבורגרים לעסק משגשג.
ההמבורגר, כמו המאכל עליו הוא מבוסס, נקרא על שם העיר הגרמנית המבורג.
הכנה והגשה

הקציצה מטוגנת במחבת או צלויה על גריל. מעל הקציצה נהוג להוסיף רטבים ותוספות (גבינה, ירקות, תוספת בשר וכו'). נהוג להגיש לצד ההמבורגר צ'יפס או טבעות בצל כתוספת.
קיימות חברות מזון מהיר שמוכרות בהיקף רחב מנות המבורגר ובנוסף מסעדות רבות אשר מתמחות בהכנת המבורגר ואינן נחשבות לרשתות מזון מהיר. ההבדלים העיקריים בין אלו לרשתות המזון המהיר הם באיכות המרכיבים, רמת ההגשה והבישול, אופי השירות והמחיר.
הפצתו בעולם של ההמבורגר

המבורגר נחשב לאחד ממאכלי המזון המהיר המוכרים ביותר בעולם. כיום המאכל משמש כמנת הדגל של רשת המזון המהיר האמריקאית מקדונלד'ס, של מתחרתה ברגר קינג ושל עוד רשתות מזון מהיר רבות. גם בישראל המאכל נחשב כפופולרי ביותר ומשמש כמאכל הדגל של החברה הישראלית בורגראנץ'.
צ'יזבורגר

המילה צ'יזבורגר היא הלחם בסיסים באנגלית של גבינה (Cheese) והמבורגר, והמושג מתאר המבורגר בתוספת גבינה. בארצות הברית משתמשים לרוב בגבינה אמריקאית להכנת צ'יזבורגר, שהיא גבינה מעובדת, זולה וזמינה המכילה צ'דר. בישראל נהוג להשתמש בסוגים שונים של גבינה צהובה, בהם צ'דר, אמנטל או גבינה תוצרת הארץ הדומה לאלו.
בהמבורגריות נהוג להניח את הגבינה על הקציצה לאחר הפיכתה על הגריל ולפני הורדתה ממנו כדי לאפשר לה להינתך על הקציצה.
המבורגר צמחוני

המבורגר צמחוני הוא גרסה ללא בשר של ההמבורגר הקלאסי, אשר משתמשת ברכיבים מהצומח כדי להעניק את הטעם, המרקם והמראה של בשר. מוצר זה נוצר על מנת לספק מענה לביקוש ההולך וגדל למזון בריא וידידותי לסביבה, ומתאים גם לצמחונים, ובחלק מהגרסאות - גם לטבעונים. המבורגר צמחוני מציע יתרונות בריאותיים וסביבתיים, כמו הפחתת צריכת השומן הרווי והקטנת ההשפעה הסביבתית של תעשיית הבשר. המוצר הזה משלב טכנולוגיה מתקדמת וידע תזונתי כדי לספק חוויית אוכל קרובה ככל האפשר להמבורגר המסורתי, תוך שמירה על עקרונות הצמחונות והטבעונות.
המבורגר מהונדס

מספר מיזמי מחקר עדכניים מגדלים בשר במעבדה באופן ניסויי, אך בשר מהונדס עדיין לא זמין באופן מסחרי. באפריל 2013 נחשף לראשונה לציבור ההמבורגר הראשון שהוכן מבשר בקר שגדל במעבדה.
בשר מהונדס ידוע גם בשמו השני "בשר מתורבת", גישה זו מציעה חדשנות בצורת גידול הבשר ללא צורך בבעלי חיים. טכנולוגיות אלו, המבוססות על הנדסת רקמות וגידול תאים, מאפשרות יצירת מוצרי בשר דמויי בשר אמיתי, הכוללים בשר בקר, עוף, דגים ואף מוצרים מן הצומח.
יתרונותיו של הבשר המהונדס הם רבים: הוא מפחית משמעותית את הפגיעה הסביבתית, מונע צער בעלי חיים, מאפשר יצירת מוצר בריא יותר ויכול לספק מקור חלבון יציב וזמין לאוכלוסיית העולם הגדלה.
עם זאת, קיימים גם אתגרים לא מעטים: טכנולוגיית גידול הבשר במעבדה יקרה יחסית, נדרש פיתוח רגולטורי ברור לאישור ושיווק מוצרי בשר מתורבת, ויש צורך להגביר את המודעות והקבלה של מוצרים אלו בקרב הצרכנים. עם התקדמות הטכנולוגיה והפחתת העלויות, ייתכן שבשר מהונדס יהפוך למקור חלבון זמין, בריא ובר קיימא וההמבורגר המהונדס יהפוך למאכל פופולרי בקרב הכלל.
ראו גם

מדד ביג מק
הערות שוליים

↑  Brigid Prayson, Fast food hamburgers: what are we really eating?, Annals of Diagnostic Pathology, 2008
↑  Definition of HAMBURGER, www.merriam-webster.com (באנגלית)
↑  Sergiy Smetana, Meat substitution in burgers: nutritional scoring, sensorial testing, and Life Cycle Assessment, Future Foods, 2021
↑  Ishamri Ismail, Young-Hwa Hwang, Seon-Tea Joo, Meat analog as future food: a review, Journal of Animal Science and Technology 62, 2020-03, עמ' 111–120 doi: 10.5187/jast.2020.62.2.111
↑  Siegelbaum, D. J. (2008-04-23). "In Search of a Test-Tube Hamburger". Time (באנגלית אמריקאית). ISSN 0040-781X.
↑  לאכול בשר בלי להרוג חיות, באתר לאכול בשר בלי להרוג חיות, ‏2016-09-01
↑  Hanna L Tuomisto, The eco‐friendly burger: Could cultured meat improve the environmental sustainability of meat products?, EMBO reports 20, 2019-01 doi: 10.15252/embr.201847395
| --- | --- |
בקרת זהויות :  NLI: 987007553835105171  BnF: cb16559479f (data)  GND: 4158950-6  LCCN: sh92002088  NARA: 10647900  NKC: ph338526 
ארוחת המבורגר ברשת מקדונלד'ס
צ'יזבורגר
המבורגר צמחוני
ההמבורגר המתורבת הראשון, באוגוסט 2013